SL Uradni list Evropske unije L 318/12

SKLEP SKUPNEGA ODBORA EGP

št. 111/2013

z dne 14. junija 2013

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,

ob upoštevanju naslednjega:

(1) Direktivo 2009/43/ES Evropskega Parlamenta in Sveta z dne 6. maja 2009 o poenostavitvi pogojev za prenose obrambnih proizvodov znotraj Skupnosti (1) je treba vključiti v Sporazum EGP.

(2) Direktivo Komisije 2010/80/EU z dne 22. novembra 2010 o spremembi Direktive 2009/43/ES Evropskega parlamenta in Sveta v zvezi s seznamom obrambnih proizvodov (2) je treba vključiti v Sporazum EGP.

(3) Direktivo Komisije 2012/10/EU z dne 22. marca 2012 o spremembi Direktive 2009/43/ES Evropskega parlamenta in Sveta v zvezi s seznamom obrambnih proizvodov (3) je treba vključiti v Sporazum EGP.

(4) Priporočilo Komisije 2011/24/EU z dne 11. januarja 2011 o certificiranju obrambnih podjetij v skladu s členom 9 Direktive 2009/43/ES Evropskega parlamenta in Sveta o poenostavitvi pogojev za prenose obrambnih proizvodov znotraj Skupnosti (4) je treba vključiti v Sporazum EGP.

(5) Direktiva 2009/43/ES se navezuje na dovoljenja za izvoz obrambnih proizvodov v tretje države. Vključitev te direktive v Sporazum EGP ne vpliva na področje uporabe Sporazuma EGP glede odnosov s tretjimi državami.

(6) Prilogo II k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Poglavje XIX Priloge II k Sporazumu EGP se spremeni:

1. za točko 3p (Sklep Komisije 2010/376/EU) se vstavi naslednje: „3q. 32009 L 0043: Direktiva 2009/43/ES Evropskega Parlamenta in Sveta z dne 6. maja 2009 o poenostavitvi pogojev za prenose obrambnih proizvodov znotraj Skupnosti (UL L 146, 10.6.2009, str. 1), kakor jo spreminja: — 32010 L 0080: Direktiva Komisije 2010/80/EU z dne 22. novembra 2010 (UL L 308, 24.11.2010, str. 11), — 32012 L 0010: Direktiva Komisije 2012/10/EU z dne 22. marca 2012 (UL L 85, 24.3.2012, str. 3). Ta direktiva se ne uporablja za Lihtenštajn. V tem sporazumu veljajo določbe Direktive z naslednjimi prilagoditvami: člen 11 se ne uporablja.“;

2. pod naslovom „AKTI, S KATERIMI SE POGODBENICE SEZNANIJO“ se za točko 14 (Resolucija Sveta z dne 8. julija 1996 (96/C 224/03) vstavi naslednja točka: „15. 32011 H 0024: Priporočilo Komisije 2011/24/EU z dne 11. januarja 2011 o certificiranju obrambnih podjetij v skladu s členom 9 Direktive 2009/43/ES Evropskega parlamenta in Sveta o poenostavitvi pogojev za prenose obrambnih proizvodov znotraj Skupnosti (UL L 11, 15.1.2011, str. 62).“

Člen 2

Besedila direktiv 2009/43/ES, 2010/80/EU in 2012/10/EU ter Priporočila 2011/24/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 15. junija 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (5).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 14. junija 2013 Za Skupni odbor EGP Predsednik Gianluca GRIPPA

(1) UL L 146, 10.6.2009, str. 1.

(2) UL L 308, 24.11.2010, str. 11.

(3) UL L 85, 24.3.2012, str. 3.

(4) UL L 11, 15.1.2011, str. 62.

(5) Navedena ni nobena ustavna zahteva.